เป็นหูชั้นนอกอักเสบรุนแรงค่ะ จ่ายยานี้มาให้ แต่ไม่ใจว่าตัวเองเป็นไวรัสตับอักเสบซีรึป่าวเพราะเคยบริจาคเลือดแล้วเค้าส่งจดหมายมาเกี่ยวกับเชื้อนี้ แต่ยังไม่ได้มีการไปตรวจอย่างแน่ชัด สามารถทานได้ปกติรึป่าวคะ ตอนนี้ทานไป2เม็ดแล้วค่ะ เช้า-เย็น แล้วยานี้ควรทานห่างกันกี่ชม.คะ ทานตอนท้องว่างได้รึป่าว ขอบค่ะ
สวัสดีค่ะ ยาAmoksiklav 1000mg เป็นยาสูตรผสมของยาฆ่าเชื้อ 2 ตัวคือ amoxicillin และ clavulonic acid ใช้ในการรักษาโรคติดเชื้อที่มีสาเหตุจากแบคทีเรีย ได้แก่ การติดเชื้อที่หู ปอด ไซนัส ผิวหนัง และทางเดินปัสสาวะโดยการใช้ยาชนิดนี้นั้น ไม่ได้สัมพันธ์กับมื้ออาหารโดยตรง แต่อาจดูดซึมได้ดีเมื่อรับประทานพร้อมอาหารหรือหลังอาหาร จึงแนะนำให้กินหลังอาหาร เพื่อความง่ายในการกินด้วย และรับประทานในเวลาเดิมทุกวันเพื่อป้องกันการลืม ควรรับประทานติดต่อกันจนยาหมด แม้ว่าอาการจะดีขึ้นแล้วก็ตาม การหยุดรับประทานยาก่อนอาจทำให้เชื้อดื้อยาได้ รับประทานจำนวนครั้งตามแพทย์สั่ง ส่วนใหญ่มักเป็นหลังอาหารเช้าและเย็น ก็คือควรห่างกันประมาณ 8-12 ชั่วโมงค่ะส่วนเรื่องตับอักเสบนั้น ยาตัวนี้อาจทำให้เกิดตับอักเสบจากการใช้ยาได้ ในผู้ที่มีโรคตับอยู่เดิม ก็อาจทำให้มีผลข้างเคียงดังกล่าวได้มากขึ้น แต่ไม่ได้เป็นข้อห้ามในการใช้ยา หากแพทย์พิจารณาว่าใช้ยาได้ค่ะ โดยระหว่างใช้ยาให้สังเกตอาการ ถ้ามีตัวเหลือง ตาเหลือง คลื่นไส้ ปัสสาวะเข้ม ถ่ายเหลวมากผิดปกติ ให้รีบกลับไปพบแพทย์ค่ะ